《次宋居卿韵寄题灵岩》
宋代·刘公度

十里灵岩翠路阴，当时登陟到云林。佛衣化铁存真迹，锡杖流泉慰渴心。

山拥精蓝多胜概，松含清籁少繁音。归来每厌红尘扰，梦寐犹能去远寻。

作者简介：刘公度，徽宗政和中为武节大夫、康州刺史（《灵岩志》卷三）。入内，直睿心殿，管勾玉清和阳宫（《宋诗纪事补遗》卷三六引石刻）。